stanford-oval/wikipedia huggingface dataset:
Regardless
הערות שוליים

1 2  RAYE – Regardless Lyrics, genius
↑  RAYE, Rudimental - Regardless (Official Video)
↑  We worked with the brilliant @raye on a track called 'Regardless' for her new album that's out today ❤️ (באנגלית)
↑  Radio 1 Playlist (באנגלית)
↑  Radio 2 New Music Playlist (באנגלית)
↑  RAYE "Regardless" (Radio Date: 15/01/2021) (באנגלית)
| ריי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | My 21st Century Blues |  |
| מיני-אלבומים | Welcome to the Winter • Second • Side Tape • Deezer Sessions • Euphoric Sad Songs •  Euphoric Sad Songs (Dance Edition) |  |
| אלבומי הופעה | My 21st Century Symphony (Live at the Royal Albert Hall) • Live at Montreux Jazz Festival |  |
| סינגלים | "I, U, Us" • "The Line" • "Check" • "Cigarette" • "Friends" • "Love Me Again" • "Make It to Heaven" • "Please Don't Touch" • "All of My Love" • "Tequila" • "Secrets" • "Natalie Don't" • "Love of Your Life" • "Bed" • "Ferrari Horses" • "Call On Me" • "I Don't Want You" • "Money Calling" • "Summer Love" • "Waterfall" • "Hard Out Here" • "Black Mascara" • "Escapism" • "The Thrill Is Gone" • "Ice Cream Man" • "Flip a Switch" • "The Weekend" • "Prada" • "Worth It" • "Genesis" |  |
| השתתפות בסינגלים | "By Your Side" • "You Don't Know Me" • "Bridge over Troubled Water" • "Tied Up" • "Tipsy" • "Stay (Don't Go Away)" • "Thank You" • "Go Girl" • "You Can't Change Me" |  |
| סינגלים שיווקיים | "Flowers" • "Alien" • "Distraction" • "Ambition" • "Sober (Stripped)" • "Confidence" • "Please Don't Touch" • "All of My Love" |  |
| סיבובי הופעות | Raye Live • Euphoric Sad Show Tour • The Story So Far • My 21st Century Blues Tour |  |
| --- | --- |
בקרת זהויות :  MusicBrainz release group: ba56f668-6930-4623-b890-0c0469abcd3f
Mars Media

|  נתונים כלליים |
| --- | --- |
 סוג:  אולפני קולנוע וטלוויזיה
 מייסדים:  רובן דישדישיאן
 תקופת הפעילות:  2011–הווה (כ־13 שנים)
 מיקום המטה:  מוסקבה, רוסיה
 ענפי תעשייה:  קולנוע ומדיה ביתית
 מוצרים עיקריים:  סרטי קולנוע וטלוויזיה
  
 marsme.ru
 
Mars Media Entertainment (ברוסית: Марс Медиа Энтертейнмент) היא חברת הפקות והפצת סרטים רוסית שנוסדה בנובמבר 2011 על ידי המפיק רובן דישדישיאן והיא אחת מחברות ההפקה הגדולות ברוסיה.
הפקות מקור בולטות > טלוויזיה

טולדו (2012)
דמדומי מוסקבה (2013)
המתורגמן (2013)
סוקולוב (2013)
חתולים שחורים (2013)
גריגורי ר. (2014)
ציידי הראשים (2014)
פיטר-מוסקבה (2014)
הרונה השביעית (2015)
הגדולה (2015)
מלון "רוסיה" (2017)
השבויה המוסקבאית (2017)
אורדת הזהב (2018)
שמש הדבש (2018)
זוהר צפוני (2018)
הסערה (2019)
מערבולת מים (2020)
עונה סגורה (2020)
השבוי הרוסי (2021)
מלאך נקמה (2022)
טייגה (2024)
הנסיכה אולגה (2025)
הפקות מקור בולטות > קולנוע

שומרי הלילה (2016)
רעידת אדמה (2016)
הפרעה בקצב הלב (2017)
T-34 (‏2018)
על האזור (2018)
רמקול (2018)
נשק חשאי (2019)
בנמל קייפטאון (2019)
תרדמת (2020)
משוב (2020)
דקל (2020)
מירה (2022)
האמן ומרגריטה (2024)
הערות שוליים

↑  Питер-Москва | MARSME.RU (ב־)
↑  РУССКИЙ ПЛЕННИК | MARSME.RU (ב־)
↑  Сериал "Ангел Мести" | MARSME.RU (ב־)
↑  ПРИКАЗ «УНИЧТОЖИТЬ» | MARSME.RU (ב־)
↑  МИРА | MARSME.RU (ב־)
R (מחלקת סיבוכיות)

בתורת החישוביות והסיבוכיות, המחלקה R (מאנגלית: Recursive) היא מחלקה אשר מכילה את כל בעיות ההכרעה אשר ניתנות לפתירה על ידי מכונת טיורינג ואשר מהווה קבוצה של כלל השפות הרקורסיביות (אשר מכונות גם שפות כריעות).
הגדרה שקולה

המחלקה R שקולה לקבוצת כל הפונקציות בנות-חישוב כך ש:
בעיית הכרעה נמצאת ב-R אם ורק אם הפונקציה המציינת היא בת-חישוב.
פונקציה שלמה היא בת-חישוב אם ורק אם הגרף שלה נמצא ב-R.
סגירות המחלקה לפעולות

המחלקה R סגורה לפעולות הבאות: איחוד, חיתוך, משלים, שרשור, היפוך וכוכב קלין.
יחסים בין המחלקה למחלקות אחרות

מכיוון שניתן להכריע כל בעיה שקיימת לה מכונת טיורינג מקבלת (כלומר מכונת טיורינג שעונה כן אם התשובה היא כן) וכן מכונת טיורינג דוחה (כלומר מכונת טיורינג שעונה לא אם התשובה היא לא), אזי בעזרתן ניתן לבנות מכונת טיורינג אשר מכריעה את הבעיה ולכן המחלקה R מוגדרת להיות החיתוך בין המחלקות RE ו-coRE, דהי,  R=RE\cap coRE.
לקריאה נוספת

לנור בלום, מייק שאב וסטפן סמל, On a theory of computation and complexity over the real numbers: NP-completeness, recursive functions and universal machines, כרך 21, הסדרה החדשה, Bulletin of the American Mathematical Society‏, 1989, עמ' 1-46. (באנגלית)
Mars Orbiter Mission

| --- | --- |

המחשת אמן של MOM
 מידע כללי
 סוכנות חלל:  ISRO
 מפעיל:  ISRO
 יצרן:  ISRO
 תאריך שיגור:  5 בנובמבר 2013
 משגר:  PSLV
 אתר שיגור:  מרכז החלל סאטיש דאוון
 http://www.isro.org/mars/home.aspx
 משימה
 סוג משימה:  מקפת מאדים
 לוויין של:  מאדים
 תאריך כניסה למסלול:  24 בספטמבר 2014
 נטייה:  150.0°
 אפואפסיד:  76,993 ק"מ
 פריאפסיד:  421 ק"מ
 זמן הקפה:  73 שעות
 גרם שמיים:  מאדים
 משך המשימה הכולל:  5 בנובמבר 2013 – הווה (10 שנים) 
 משך המשימה:  6 חודשים (הערכה)
 מידע טכני
 משקל:  1,337 ק"ג (משקל בעת השיגור)   500 ק"ג (משקל יבש)
 כוח:  840 וואט
 אורך:  1.5 מטרים
 קישורים חיצוניים
 מספר קטלוג לוויינים:  39370
 מאגר המידע הלאומי:  2013-060A
MOM) Mars Orbiter Mission), נקראת גם מנגאליאן "מְלֶאכת־מאדים" (בסנסקריט: मंगल־מנגלה "מאדים" + यान־יאנה "מְלָאכה") היא גשושית ששוגרה ב־5 בנובמבר 2013 לתוך מסלול לווייני נמוך בדרך לכוכב הלכת מאדים על ידי הארגון ההודי לחקר החלל (ISRO). ב־24 בספטמבר 2014 הגשושית הוכנסה בהצלחה למסלול ההקפה סביב מאדים, מה שהפך את הודו למדינה האסיאתית הראשונה שהכניסה לוויין למסלול הקפה סביב מאדים, ולמדינה הראשונה שהצליחה לעשות זאת בניסיון הראשון.
הגשושית המריאה ממרכז החלל סאטיש דהוואן שבאי סריהריקוטה באנדרה פרדש, שוגרה על גבי משגר הלוויינים PSLV ב־5 בנובמבר 2013 שעה 14:38 שעון הודו. חלון השיגור היה כעשרים ימים והחל ב־28 באוקטובר 2013. הגשושית העבירה כחודש סביב כדור הארץ, שם ביצעה כשבעה תמרונים מסלוליים.
זו המשימה הבין־פלנטרית הראשונה של הודו ובכך הפך הארגון ההודי לחקר החלל לסוכנות החלל הרביעית שמגיעה למאדים, אחרי תוכנית החלל הסובייטית, NASA וסוכנות החלל האירופית. כל עוד המשימה בפעילות החללית נמצאת תחת פיקוח של מרכז הבקרה של ISRO בבנגלור.
רקע

רעיון משימת MOM החל בשנת 2010 עם בדיקה של ממשיות המשימה והסבירות להצלחה, לאחר שיגור הלוויין הירחי צ'אנדריאן 1 בשנת 2008. ממשלת הודו אישרה את הפרויקט ב־3 באוגוסט 2012 לאחר שהארגון ההודי לחקר החלל (ISRO) השלים גיוס של 21 מיליון דולר אמריקאי. עלות הפרויקט הכללית עשויה להגיע ל־74 מיליון דולר. עלות הלוויין היא 25 מיליון דולר ושאר התקציב הוקצה לתחנות הקרקע ולפרויקטים נוספים של ISRO.
תחילה תכננה סוכנות החלל איסרו לשגר ב־28 באוקטובר 2013 אך השיגור נדחה ל־5 בנובמבר 2013. חלון שיגור חוסך הדלק על פי מסלול הוהמן מתרחש בערך כל 26 חודשים, במקרה זה, 2016 ו־2018. אורך משימת הלוויין סביב מסלול מאדים תיארך בין 6 ל־10 חודשים.
ב־5 באוגוסט 2013 החלה הרכבת משגר הלוויינים PSLV. ההרכבה הסתיימה במרכז הלוויינים של ISRO בבנגלור, והגשושית נשלחה לאי סריהריקוטה ב־2 באוקטובר 2013 עבור מיזוג הגשושית לתוך המשגר. ב־5 באוקטובר 2013, נאס"א הודיעה שתספק אמצעי תקשורת וניווט למשימה. משימה זו מקבילה למשימת MAVEN של נאס"א וזהה במטרתה, הלוויין האמריקאי שוגר בנובמבר 2013 במקביל ל־MOM ונכנס למסלול סביב מאדים בספטמבר 2014 במקביל למשימה זו. בנובמבר 2013, יושב ראש ISRO ציין שאם שתי המשימות יצליחו, הם ישלימו אחד את השני בממצאים השונים ויעזרו להבין את מאדים יותר.
מטרות

היעד העיקרי של המשימה הוא להציג את מערכות השיגור, בניית החלליות, והיכולות המבצעיות של הודו. באופן יותר ספציפי, היעד העיקרי הוא לפתח את הטכנולוגיה הדרושה לעיצוב, תכנון וניהול מבצעים בין־כוכביים.
באופן מפורט יותר המשימות העיקריות הם:
עיצוב ומימוש לוויין מאדימי עם יכולת לבצע תמרונים מעל כדור הארץ, שיוט של 300 ימים בדרך למאדים, כניסה למסלול מאדים ושלב הקפה סביב מסלול מאדים.
תקשורת חלל עמוק, ניווט, תכנון משימה וניהול.
להפוך לתאגיד אוטונומי המסוגל להתמודד במצבי חירום.
היעד המשני הוא לחקור את מאפייני פני השטח של מאדים, האטמוספירה של מאדים, הגאומורפולוגיה והמינרלוגיה של כוכב לכת זה.
מפרט הגשושית

מסה - בעת השיגור, מסת הגשושית הייתה 1,350 קילוגרם מתוכם 852 קילוגרם של דלק.
כוח חשמלי - הכוח החשמלי מופק על ידי 3 לוחות סולריים בגודל של 1.8 מטר על 1.4 מטר כל אחד (7.56 m² בסה"כ) היכולים להפיק עד 840 ואט במסלול סביב מאדים. החשמל נאגר בסוללת ליתיום־יון של 36 אמפר־שעה.
הנעה - על מנת להכניס את עצמה למסלול סביב מאדים, הגשושית השתמשה מנוע דלק נוזלי בעל דחף של 440 ניוטון. מסת הדלק של הגשושית הייתה 852 קילוגרם.
אמצעי תקשורת - אמצעי התקשורת בגשושית הם שתי שפופרות ריק עם כוח של 230 ואט. מערך האנטנות מורכב מאנטנת הגבר נמוך, אנטנת הגבר בינוני, ואנטנת הגבר גבוה. באמצעות האנטנות ניתן לשדר ולקלוט שידורי טלמטריה, עיקוב ומידע שנשלח אל וממרכז הבקרה של הארגון ההודי לחקר החלל.
Registry

עורך הרישום תחת Wine
Registry הוא מאגר מרכזי של הגדרות ומערכת רישום, המשמש את מערכת ההפעלה "חלונות" לגרסאותיה השונות (מחלונות 95 ואילך), לרישום מאפיינים של מערכת ההפעלה עצמה ושל תוכנות וחומרות המותקנות בה, להעדפות משתמש וכדומה. חלק מהשינויים שהמשתמש עורך באמצעות לוח הבקרה או באמצעות כלי בחירת העדפות של תוכנות שונות, נרשם ב-Registry. ה-Registry נועד לספק מערכת רישום מסודרת ואחידה למידע זה, כתחליף לקובצי INI ששימשו למטרה זו קודם להכנסת ה-Registry למערכת ההפעלה, והתאפיינו בחוסר אחידות ניכר.
היסטוריה

כבר בחלונות 3.1 היה קובץ רישום (Reg.dat שישב בתיקיית x:\WINDOWS) אולם הוא הכיל את הנתונים הקשורים ל־OLE בלבד ורוב הנתונים ישבו בקובצי INI. נתוני המערכת נשמרו ב-system.ini, נתוני התוכנות והעדפות המשתמש נשמרו ב-win.ini ורוב התוכנות באו עם קובצי ini משל עצמן.
בחלונות 95 היו עדיין קובצי רישום כמו AUTOEXEC.BAT,‏ config.sys וקובצי ini אולם לראשונה נעשה ניסיון להכיל את המידע בקובץ אחד (למעשה, פיזית בשני קבצים user.dat ו-system.dat).
חלונות 98 על שתי גרסאותיה וחלונות ME לא שינו שינויים מהותיים בנושא ה-Registry. (בחלונות ME נוסף קובץ Classes.dat)
במערכות מבוססות NT, קובצי הרישום נשמרים כקבצים בינאריים חסרי סיומת, ולא כקובצי טקסט כמקובל במערכות מבוססות DOS. קבצים אלו נקראים קובצי Hive (כוורות רישום), וניתן לטעון אותם לעורך הרישום או לייצא כוורת חדשה ממפתחות רישום קיימים. קובצי הכוורת של המערכת נמצאים בתיקיית מערכת תחת הנתיב System32/CONFIG.
מפתחות

כל פריט ברישום – ב-Registry – נקרא מפתח (key). הרישום מסדר את כל המפתחות הללו בצורה היררכית כאשר ברמה העליונה של ההיררכיה נמצא המחשב, מתחתיו שני מפתחות ראשיים ומתחתם מפתחות משנה. לכל אחד מהמפתחות יש ערך אחד או יותר.
HKEY_LOCAL_MACHINE – המפתח הראשי לנושאי תצורת המחשב. כולל הגדרות החומרה וההתקנים שבמחשב, תוכניות מותקנות, שומר גם הגדרות של רכיבים שהותקנו בעבר במחשב והוסרו ממנו. הנתונים במפתח זה משותפים לכל המשתמשים במחשב.
HKEY_CLASSES_ROOT – מפתח משני המכיל את קיצורי הדרך, שיוכי הקבצים, הפריטים המופיעים בלחיצה על מקש ימין של העכבר וההגדרות המאפשרות פעולות גרירה, הטבעה והעתקה.
HKEY_CURRENT_CONFIG – מפתח משני הכולל את נתוני התצורה הנוכחית של חומרת המחשב.
HKEY_DYN_DATA – מפתח משני הכולל את הנתונים המשתנים בכל הפעלה של המחשב כמו מצבם של התקני הכנס-הפעל (Plug & Play) ונתונים על ביצועים.
HKEY_USERS – מפתח המכיל נתונים על כל המשתמשים במחשב, הן הרשאות התקפות לכולם והן הרשאות התקפות רק למשתמש מסוים.
HKEY_CURRENT_USER – מפתח משני הכולל את הרשאות המשתמש הפעיל.
מנקה ה-Registry

מנקה ה-Registry ‏(Registry Cleaner) הוא יישום מחשב שמטרתו להסיר מפתחות מיותרים או לא רצויים ב-Registry של מערכות הפעלה מסדרת חלונות של מיקרוסופט. מומחים מטילים ספק ביעילותם של מנקי ה-Registry השונים וביכולתם לזהות את המפתחות המיועדים להסרה באופן ודאי. רוגלות ותוכנות הפחדה (אנ') עשו שימוש ביישומים כאלו על מנת להפיץ את עצמן ברשת, מה שהעמיד את השימוש במנקי ה-Registry בצל גדול אף יותר.
ראו גם

GConf – מערכת מקבילה בשולחן עבודה של GNOME
ODM
38 תוכים

| --- | --- |
כרזת סדרת סרטי הילדים
כרזת סדרת סרטי הילדים
 בימוי:  איוואן אופימצב
 הופק בידי:  סויוזמולטפילם
 תסריט:  גריגורי אוסטר 
 מדבבים:  נדז'דה רומניאצבע ראיסה מוחמאטשינה מיכאיל קוזקוב וסילי ליוואנוב וסייבולוד לאריאונובע
 מוזיקה:  ולדימיר שאינסקי, גנאדי גלדקוב, אלכסיי שליאגין 
 מדינה:  ברית המועצות ברית המועצות
 חברת הפקה:  סויוזמולטפילם 
 שפת הסרט:  רוסית
 סוגה:  סדרת טלוויזיה קומית, סרט מונפש, קומדיה 
 דף הסרט ב־IMDb
 
38 תוכים (ברוסית: 38 попугаев) היא סדרה של עשרה סרטים מצוירים קצרים לילדים, אשר הפיק האולפן סויוזמולטפילם בברית המועצות בשנים 1976–1991. הסרטים כוללים אנימציה של בובות. הסדרה מתארת את הרפתקאותיהם של ארבעה חברים: מרטישקה (קופת גנון), סלוניונוק (פילון), פופוגאי (תוכי) ואוּדָב (פיתון).
עלילה

38 תוכים זו סדרה לא המשכית, כלומר שאין בה עלילה שממשיכה מפרק לפרק. ברוב הפרקים הגיבורים פותרים פרדוקסים הקשורים לשפה ולמשמעות. למשל, באחד הפרקים, הם דנים במספר האגוזים שנדרש כדי ליצור ערימה. בפרק אחר, הם פותרים את הבעיה בכך שהם צריכים להעביר דרישת שלום במעבר בלי שתיעלם.
הפקה

הסדרה נוצרה על ידי הבמאי איוואן אופימצב והאמן לאוניד שוארצמאן. התסריט נכתב על ידי מחבר ספרי הילדים גריגורי אוסטר. הדמויות דובבו על ידי השחקנים נדז'דה רומניאצבע (מרטישקה), ראיסה מוחמאטשינה (מרטישקה; דיבבה אותה רק ב-"אי גילוי המאה"), מיכאיל קוזקוב (סלוניונוק), וסייבולוד לאריאונוב (פופוגאי), וסילי ליוואנוב (אוּדָב). הסדרה כוללת שירים שנכתבו על ידי גנדי גלדקוב ויורי אנטין. שם הסדרה, הוא גם שם הפרק הראשון, נוצר מתוך פתרון לחידה "מה אורכו של אוּדָב", כשהתשובה הנכונה היא, לחלופין "שלושה פילונים, חמש קופות גנון, 38 תוכים ועוד כנף תוכי אחת שניתן להתעלם ממנה".
דמויות

מרטישקה: הדמות הראשית של סדרת הסרטונים המצוירים. קופת גנון שובבה ואופטימית.
סלוניונוק: גור של פיל אפריקני המרכיב משקפיים. מדבר בקול בכייני, וכמעט בכל משפט אומר "סליחה!"
פופוגאי: תוכי שמגמגם כשהוא אומר את האות "R".
אוּדָב: פיתון (לעיתים קרובות נחשב בטעות לבואה, זאת משום ששמו הוא "בואה", נחש בריח). הוא תמיד חושב על משהו.
רשימת הפרקים

| שם הפרק | שם בשפת המקור | שנה |
| --- | --- | --- |
| 38 תוכים |  38 попугаев | 1976 |
| סבתא בואה |  Бабушка удава | 1977 |
| איך לרפא אוּדָב |  Как лечить удава | 1977 |
| לאן הולך פילון |  Куда идёт слонёнок | 1977 |
| ואם זה יצליח? |  А вдруг получится! | 1978 |
| היי לקופה |  Привет мартышке | 1978 |
| התעמלות לזנב |  Зарядка для хвоста | 1979 |
| מחר יהיה מחר |  Завтра будет завтра | 1979 |
| אי גילוי המאה |  Великое закрытие | 1985 |
| עזר אי הוראה |  Ненаглядное пособие | 1991 |
מועמדויות ופרסים

סדרת הסרטים זכו מספר פעמים:
"38 תוכים": פרס ראשון בגביע הקריסטל בפסטיבל הסרטים בזאגרב (1975) ותעודת Χ CF בריגה (1977).
"סבתא בואה": פרס בפסטיבל קולנוע בפורטוגל (1977).
"ואם זה יצליח?": 2 פרסים ותעודת ΧΙΙ CF באשגבאט (1979).
הערות שוליים

↑  Уфимцев Иван Васильевич.
↑  КИНО: Энциклопедический словарь, М. Советская энциклопедия, 1987, с.83.
385

שנת 385 היא השנה ה-85 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 385 ניתן לה בדיעבד.
כל התאריכים שלהלן הם לפי הלוח היוליאני.
נולדו

אביטס, קיסר האימפריה הרומית המערבית (נפטר ב-456)
ראו גם

ילידי 385‎
נפטרים ב-385‎
R U OK

R U OK הוא סינגל שהוקלט על ידי הזמרת-יוצרת הקנדית טייט מקריי. השיר יצא לאור ב-10 בדצמבר 2020, על ידי חברת התקליטים RCA רקורדס, כסינגל שני מתוך המיני-אלבום Too Young to Be Sad.
רקע והכרזה

מקריי העלתה קטע מהשיר לחשבון שלה ב-TikTok, כמה ימים לפני צאתו, ותיארה אותו כהמשך לסינגל הפורץ שלה "You Broke Me First"‏ (2020). בהודעה לעיתונות סיפרה מקריי, "'r u ok', הוא שיר שמעולם לא חשבתי שאכתוב. יש לו טון חצוף ולוחמני מאוד, מה שהפך אותו למאתגר וצלול יותר כפרספקטיבה הזו - מכיוון שאני חושבת שאני בדיוק ההפך. אני אוהבת שבשיר הזה יש משמעות מרגשת רבה מאחורי המילים, עם הפקה מאוד טראפית, בהירה ומנוגדת בו זמנית."
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ניו זילנד | המצעד הניו זילנדי הרשמי | 19 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בדצמבר 2020 | הזרמת מוזיקה • הורדה דיגיטלית | RCA רקורדס |  |
הערות שוליים

↑  בריאן פריזל, אליזבת לואל בולנד, טייט מקריי
1 2  R U OK, genius, ‏2021-06-05
↑  r u ok by Tate McRae on TikTok, tiktok, ‏2020-12-09 (באנגלית)
↑  Tate McRae confronts heartbreak on new single 'r u ok', nme, ‏2020-12-11 (באנגלית)
↑  r u ok - Single by Tate McRae (באנגלית אמריקאית), נבדק ב-2021-06-02
| טייט מקריי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | I Used to Think I Could Fly • Think Later |  |
| מיני-אלבומים | Too Young to Be Sad • All the Things I Never Said |  |
| סינגלים | "One Day" • "Hung Up on You" • "Hard to Find" • "Teenage Mind" • "Shoulder to Shoulder" • "Distant" • "Can't Get It Out" • "Drown" • "Slip" • "Kids Are Alright" • "Tear Myself Apart" • "All My Friends Are Fake" • "Stupid" • "You Broke Me First" • "Vicious" • "Don't Be Sad" • "Lie to Me" • "R U OK" • "Rubberband" • "Slower" • "Bad Ones" • "You" • "U Love U" • "Working" • "That Way" • "Feel Like Shit" • "She's All I Wanna Be" • "Chaotic" • "What Would You Do?" • "10:35" • "Greedy" • "Exes" • "It's OK I'm OK" |  |
| השתתפות בסינגלים | "All Day All Night" • "Remembering" • "Boys Ain't Shit (Remix)" |  |
| סיבובי הופעות | All the Things I Never Said |  |
388

שנת 388 היא השנה ה-88 במאה ה-4. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 388 ניתן לה בדיעבד.
כל התאריכים שלהלן הם לפי הלוח היוליאני.
נפטרו

פלביוס ויקטור, קיסר רומי
ראו גם

ילידי 388‎
נפטרים ב-388‎
386

ערך זה עוסק בשנה. אם התכוונתם למעבד של אינטל, ראו .
שנת 386 היא השנה ה-86 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 386 ניתן לה בדיעבד.
כל התאריכים שלהלן הם לפי הלוח היוליאני.
נפטרו

קירילוס מירושלים, ממורי הכנסייה (נולד ב-315)
ראו גם

ילידי 386‎
נפטרים ב-386‎
R (אלבום סינגל)

R (מעוצב: -R-; בעברית: -ר-) הוא אלבום הסינגל הראשון של זמרת הקיי-פופ הדרום קוריאנית רוזה. אלבום הסינגל יצא לאור ב-12 במרץ 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "On the Ground".
רקע והפקה

ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, The Album. ב-30 בדצמבר 2020, בריאיון עם Osen, נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.
רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018.
רשימת רצועות

| R> מס' | R> שם | R> כותב(ים) | R> משך | R>  | R>  | R>  | R>  | R>  | R>  |
| --- | --- | --- | --- | --- | --- | --- | --- | --- | --- |
| 1. | On the Ground  |   | 2:48 |  |  |  |  |  |  |
| 2. | Gone  |   | 3:27 |  |  |  |  |  |  |
| משך כולל: | משך כולל: | משך כולל: | 6:15 |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 במרץ 2021 | הזרמת מוזיקה • הורדה דיגיטלית | אינטרסקופ • YG |  |
הערות שוליים

1 2 3 4 5  Y. G. Ent, YG, “ROSÉ·LISA·JISOO Will Release Solo Tracks… Will Start Releasing in Sequential Order After the Release of BLACKPINK’s Full-Length Album in September”, YG LIFE (באנגלית אמריקאית)
1 2 3 4 5  [공식입장 YG 블랙핑크, 로제·리사·지수 솔로곡 낸다…9월 정규앨범 이후 순차 발표], mydaily.co.kr, ‏2020-06-01
↑  [단독 블랙핑크 로제, 드디어 솔로출격..1월중순 뮤비 촬영 ‘콘서트+앨범준비 열일’], n.news.naver.com (בקוריאנית)
↑  Blackpink's Rosé Teases Her Solo Music Ahead of Their Livestream Concert, Billboard (באנגלית)
↑  BLACKPINK’s Rosé to drop debut solo album next week | NME, NME | Music, Film, TV, Gaming & Pop Culture News, ‏2021-03-02 (באנגלית בריטית)
↑  BLACKPINK's Rosé Reveals Solo Debut Release Date, Title & First Single, Billboard (באנגלית)
| רוזה |
| --- | --- | --- |
| אלבומי אולפן | Rosie |  |
| אלבומי סינגל | -R- |  |
| סינגלים | "On the Ground" • "Gone" |  |
| ערכים קשורים | אינטרסקופ רקורדס • בלאקפינק • YG אנטרטיינמנט |  |
| --- | --- |
בקרת זהויות :  MusicBrainz release group: 8082aa21-6600-4e80-859e-b17b54eca805
389

שנת 389 היא השנה ה-89 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 389 ניתן לה בדיעבד.
כל התאריכים שלהלן הם לפי הלוח היוליאני.
אירועים

תאודוסיוס הראשון מפרסם סידרה של חוקים נגד פגניות.
נפטרו

גרגוריוס מנזיאנזוס, ממורי הכנסייה (נולד ב-329)
ראו גם

ילידי 389‎
נפטרים ב-389‎
STS-61-C

STS-61-C, היא המשימה ה-24 בתוכנית המעבורות של נאס"א, והשביעית של מעבורת החלל קולומביה. צוות המשימה כלל שבעה אנשים. הטייס היה לראשונה טייס אפרו-אמריקני, צ'ארלס בולדן. הצוות כלל לראשונה גם אסטרונאוט מקוסטה ריקה, פרנקלין צ'נג-דיאז, ובפעם השנייה בהיסטוריה גם פוליטיקאי (ביל נלסון). הייתה זו המשימה האחרונה של מעבורת לפני אסון צ'לנג'ר, שאירע 10 ימים לאחר נחיתת משימה זו.
ב-7 באוגוסט 1986 דווח כי שלושה שבועות לפני אסון מעבורת החלל "צלנג׳ר", כמעט אירע אסון דומה במשימה STS-61-C. התברר שמפעילי המעבורת טעו בתדלוק וה״קולומביה" ניצלה מהתרסקות כמה שניות לפני השיגור. ב־6 בינואר, כשה״קולמביה" עמדה להיות משוגרת, אירעה נזילה של 18 אלף פאונד חמצן נוזלי ממאגר הדלק החיצוני של המעבורת. "במזל, גרמה הנזילה לכך שטמפרטורת המנוע הראשי תרד מתחת למקובל. עובדה זו היא שגרמה לעצירת השיגור 31 שניות לפני השעה שנקבעה. ה״קולומביה" שוגרה, בסופו של דבר, ב-12 בינואר אחרי שהשיגור נדחה פעמים נוספות, בגלל בעיות טכניות ומזג אוויר קשה. גם נחיתתה עוכבה פעמיים.
מטרתה העיקרית של משימת STS-61-C הייתה הצבתו במסלול של לוויין התקשורת Ku-1, הלוויין השני בסדרת לוויינים גאוסטציונריים בבעלות RCA Americom.
הצוות:
מפקד המשימה: רוברט גיבסון
טייס: צ'ארלס בולדן
מומחה למשימה: פרנקלין צ'נג-דיאז (Franklin Chang-Diaz)
מומחה למשימה: סטיבן הוואלי (Steven A. Hawley)
מומחה למשימה: ג'ורג' נלסון (George D. Nelson)
מומחה מטען: רוברט סנקר (Robert Cenker)
מומחה מטען: ביל נלסון (Bill Nelson)
ראו גם

משימות מעבורות החלל
הערות שוליים

↑  רויטרס, גם המעבורת "קולומביה" כמעט התפוצצה, חדשות, 7 באוגוסט 1986
| משימות מעבורת החלל קולומביה |
| --- | --- | --- |
| משימות | STS-1 • STS-2 • STS-3 •STS-4 • STS-5 • STS-9 • STS-61-C • STS-28 • STS-32 • STS-35 • STS-40  • STS-50 • STS-52 • STS-55 • STS-58 • STS-62 • STS-65 • STS-73 • STS-75 • STS-78 • STS-80 • STS-83 • STS-94 • STS-87 • STS-90 • STS-93 • STS-109 • STS-107 |  |
| ראו גם | אסון מעבורת החלל קולומביה |  |
RZD ארנה

| --- | --- |

 על שם:  לוקומוטיב מוסקבה 
 שמות קודמים:  סטאלינץ אצטדיון לוקומוטיב
 כתובת:  רחוב בולשאיה צ'רקיזובסקאיה 125, פראובראז'נסקויה
 מיקום:  רוסיה מוסקבה, רוסיה
 קואורדינטות:  55°48′13″N 37°44′28″E﻿ / ﻿55.80355°N 37.741169°E﻿ / 55.80355; 37.741169
 תקופת הפעילות:  5 ביולי 2002 – הווה (22 שנים)
 שופץ:  2017
 עלות הבנייה:  170-150 מיליון דולר
 בעלים:  לוקומוטיב מוסקבה
 מפעיל:  עיריית מוסקבה
 משטח:  דשא
 אדריכל:  דמיטרי בוש
 קבוצות:  לוקומוטיב מוסקבה
 מושבים:  27,320
 ממדי משטח:  104 × 68 מטר
  מפת מיקום  מפה מפורטת   (למפת מוסקבה מוגדלת) RZD ארנה(למפת מוסקבה רגילה) RZD ארנה  he tabBackground:;tabBorder:#aaa;defaultTab:0;
 
RZD ארנה (ברוסית: РЖД Арена, בעבר אצטדיון לוקומוטיב, Стадион Локомотив) במוסקבה הוא אצטדיונה הביתי של קבוצת הכדורגל לוקומוטיב מוסקבה. האצטדיון ממוקם ברובע פראובראז'נסקויה במחוז האדמיניסטרטיבי המזרחי של מוסקבה, סמוך לתחנת המטרו צ'רקיזובו, ומכיל 27,320 מושבים. האצטדיון נבנה ב-2002 על חורבות אצטדיון לוקומוטיב הקודם.
השם RZD ארנה נובע מראשי התיבות ברוסית של חברת הרכבות הרוסית, המהווה לספונסר הראשי של קבוצת לוקומוטיב מוסקבה.
היסטוריה

בשנת 1935, במקום אצטדיון "לוקומוטיב" הנוכחי, נפתח אצטדיון "סטאלינץ" על ידי איגוד עובדי ענף החשמל. וקבוצות כדורגל רבות ממוסקבה אירחו את משחקיהן במגרש זה.
אצטדיון "לוקומוטיב" נבנה לראשונה בתקופת ניקיטה חרושצ'וב. האצטדיון, נפתח במקום שבו ניצב אצטדיון סטאלינץ שנהרס ואבן הפינה הונח ב-17 באוגוסט 1966. האצטדיון אכלס בזמנו, כ-30 אלף איש (באמצע שנות ה-90, כשהוחלפו המושבים, התכולה ירדה ל-24,000).
בשנת 2000 החלה בניית האצטדיון החדש, במקום אצטדיון לוקומוטיב המיושן, והוא הושלם בתוך שנתיים. האצטדיון החדש הפך לאחד הטובים במדינה ומשחק הבכורה נערך ב-5 ביולי 2002 בין קבוצת לוקומוטיב לקבוצת אורל. ב-2003 האצטדיון אירח את המשחק הבינלאומי הראשון - לוקומוטיב מול אינטר מילאנו שניצחה 3:0. את יוזמת האצטדיון החדש יזם שר הרכבות הרוסי, ניקולאי אקסננקו. עלות הבנייה הסתכמה ב-60 מיליון דולר.
בשנת 2011 נפתח כאן המוזיאון של מועדון הכדורגל לוקומוטיב והוא הראשון מסוגו ברוסיה. באוגוסט 2017 הוחלט לשנות את שם האצטדיון ולקרוא לו בשם "RZD ארנה" (РЖД Арена) על שם הספונסרית של קבוצות לוקומוטיב, חברת מסילות הברזל הרוסיות (RZD).
בקיץ 2019 נודע שלוקומוטיב מוסקבה והספונסר שלה, חברת הרכבות הלאומית, שוקלים לשפץ את האצטדיון או להרוס אותו ולבנות תחתיו אצטדיון חדש עם תוכניות להשלמת העבודות עד 2022, במלאת 100 שנה למועדון. במסגרת התוכניות הללו לוקומוטיב שוקלת לעבור לארח את משחקיה באצטדיון לוז'ניקי או ב-VTB ארנה למשך שנתיים.